Jammain ligger på en høyde som har vært bosatt siden oldtiden. Tilskårede steiner har blitt benyttet om igjen i landsbyhusene til murer, gjerder og jordbrukterrasser. En har også funnet uthugde cisterner. 400 meter nordvest for byen ligger gravhuler hugget ut i berget, med en nisje og grotte (kalt I-Qubay'ah). En har også funnet keramikk fra sen romersk og bysantinsk tid.